Ισχυρίστηκε ότι «ο πελάτης έχει πάντα δίκιο»

Ότο το επάγγελμα του διανομέα δεν είναι μια εύκολη υπόθεση, το γνωρίζουμε ήδη. Πέρα από τα γνωστά προβλήματα που μπορεί να αντιμετωπίσει ένας ντελιβεράς, όπως οι καιρικές συνθήκες αλλά και η διαρκής έκθεση στους δρόμους, έρχεται να προστεθεί και αντίδραση των πελατών όταν οι διανομείς αρνούνται να τους πάνε...τσιγάρα.

Πριν από λίγες ημέρες, ένας διανομέας ανήρτησε στο Youtube ένα βίντεο στο οποίο γίνεται κατανοητό ότι η πελάτισσα είχε παραγγείλει, μαζί με το φαγητό της, τσιγάρα τα οποία ήθελε να της φέρει ο ντελιβεράς. Ο διανομέας αρνήθηκε και τότε η πελάτισσα βγήκε εκτός εαυτού.

Όπως φαίνεται στις εικόνες, αρχίζει να τον απειλεί να μην ξαναπατήσει το πόδι του εκεί, διότι διαφορετικά θα κάνει παράπονα και πρόσθεσε πως είναι η τελευταία φορά που της πηγαίνει παραγγελία. Μάλιστα, με τον ισχυρισμό πως ο πελάτης έχει πάντα δίκιο, συνεχίζει τις απειλές ρωτώντας τον αν θα του άρεσε να γυρίσει πίσω χωρίς τα λεφτά και να δούμε αν θα έχει δουλειά μετά.

Στην ανάρτησή του, ο διανομέας έγραψε: «Πήρα λοιπόν την παραγγελία με σκοπό να φτάσω στον προορισμό μου, έφτασα στην εν λόγω Κυρία η οποία όπως θα δείτε και στο βίντεο παραπονέθηκε διότι δεν της αγόρασα τσιγάρα απ’το περίπτερο. Πρέπει να είσαι πολύ μικρός στο μυαλό για να θες να χάσει το μεροκάματο του ένα παιδί γιατί δεν σου έφερα τα τσιγάρα σου. Δεν υπάρχει κάτι που να μην είναι δύσκολο σε αυτήν τη δουλειά. Από τη στιγμή που δέχεσαι να κάνεις delivery είσαι προετοιμασμένος για τα πάντα, δυστυχώς στην Ελλάδα του σήμερα όλα είναι πιθανά! * Το βίντεο είναι καθαρά για να δείτε ένα μικρό απόσπασμα μιας βάρδιας ενός διανομέα ΔΕΝ ΘΕΛΩ ΝΑ ΘΙΞΩ ΚΑΙ ΝΑ ΠΡΟΣΒΑΛΩ ΚΑΝΕΝΑΝ».